तुलसी चौक पर एकत्रित होकर उन्होंने नगर आयुक्त कार्यालय तक जुलूस निकाला और प्रदर्शन किया। उन्होंने आरोप लगाया कि जिन स्थानों पर बैठकर वह फूल-प्रसाद बेचकर अपनी आजीविका कमा रहे थे, वहां अब नगर निगम का ठेकेदार खोखे लगाकर अतिक्रमण करा रहा है और उन्हें हटाकर उत्पीड़न कर रहा है। लघु व्यापार एसोसिएशन के प्रदेश अध्यक्ष एवं भाजपा नेता संजय चोपड़ा ने गंगा घाटों पर पहले से फूल-प्रसाद बेचने वाले लघु व्यापारियों का समर्थन किया। उन्होंने कहा कि नगर आयुक्त को पहले फेरी समिति की बैठक बुलाकर गंगा घाटों पर कारोबार करने वाले लघु व्यापारियों की वैकल्पिक व्यवस्था करनी चाहिए थी। फुटकर फूल-प्रसाद, बिंदी चूड़ी माला महासंघ के संयोजक राजकुमार ने कहा कि नगर निगम ने 23 स्थानों पर फूलों का ठेका देकर पहले से कारोबार करने वालों के साथ कुठाराघात किया है। ज्ञापन देने वालों में अध्यक्ष ओमप्रकाश भाटिया, देवेश गुप्ता, भगवान दास, तसलीम अहमद, धर्मपाल कश्यप, तारा सिंह, गीता देवी, अनुज कुमार, राजकुमार, ध्रुव पाठक, प्रिंस साहू, मीरा गिरि, नीता देवी, बिजेंद्र सिंह चौहान, सूरजभान, अनिल कुमार, ललित, मांगेराम, ओमप्रकाश, देशराज, नीरज, गंगाराम, देवेंद्र पाल, हरिदास शामिल थेे।